Lav et referat af nedenstående tekst:

Tekst:
Undrede du dig også over tøjsnoren i Hadsunds gågade eller på Hobros rutebilstation mandag morgen? I de to nordjyske byer samt i en lang række andre byer landet over, var der nemlig i nattens løb hængt vasketøj op udvalgte steder. Sammen med tøjet kunne man læse budskabet "Klædt af til skindet", som foreningen, der kalder sig "Den nøgne sandhed" står bag. Med den stilfærdige demonstration ønsker de at gøre opmærksom på de mange danske familier, som lever på offentlige ydelser, og som ikke har ret meget at gøre med i hverdagen. Familier som lige nu bliver ekstra ramt, fordi priserne er på himmelflugt. - Der er ekstremt mange mennesker, der ikke kan få økonomien til at hænge sammen. Lige siden kontanthjælpsloftet blev indført, har det været svært - specielt for børnefamilier, siger Hanne Thomsen fra Øster Hurup, talsperson for "Den Nøgne Sandhed i Mariagerfjord Kommune. Med de stadigt stigende priser på gas, el og fødevarer er der ikke her og nu udsigt til, at familierne får hjælp, siger hun og understreger: - Så der er altså behov for en politisk aktion. Hårde valg for de pressede Lige nu oplever alle danskere stigende priser på alt fra el og gas til fødevarer. På et pressemøde mandag fortalte regeringen, at der ikke er planer om hjælpepakker. - I nogle familier kan man måske bare sige, at man vælger en flaske rødvin fra en gang imellem, når priserne stiger, men for de familier, der er mest økonomisk pressede, er det ikke en mulighed. De må strengt taget vælge mellem om der skal være råd til mad eller medicin, siger Hanne Thomsen. Udover at være en del af "Den nøgne sandhed" er hun også aktiv i netværket "Næstehjælperne", hvor hun måned efter måned oplever, hvordan mange familier løber tør for penge og må bede om hjælp til at klare sig med mad indtil der igen kommer penge på kontoen. Derfor håber hun, at demonstrationen kan være med til at råbe landets politikere op, når de nu står overfor at skulle forhandle om et nyt kontanthjælpssystem. - Ydelseskommissionen er kommet med et udspil, og forhandlingerne skal til at gå i gang, men der er meget stille omkring det. Det er næsten ikke til at høre, at det er så mange menneskers fremtid, der er på spil, siger Hanne Thomsen. Hør hende sætte flere ord på aktionen her:

Referat:
I gaderne i Hobro og Hadsund kunne man mandag morgen møde vasketøj og budskabet "Klædt af til skindet". Det er en del af en landsdækkende aktion, der skal sætte fokus på de familier, der er allermest økonomisk pressede.